กาเบรียล อักบอนลาฮอร์

กาเบรียล "แก็บบี" อีเมอตินยาน อักบอนลาฮอร์ เกิดเมื่อวันที่ 13 ตุลาคม ค.ศ. 1986 เป็นอดีต นักฟุตบอล ชาวอังกฤษเชื้อสายไนจีเรีย 

กาเบรียล อักบอนลาฮอร์เป็นนักฟุตบอลที่ถูกปั้นมาจากทีมชุดเยาวชนของสโมสรแอสตันวิลลา และได้เลื่อนขึ้นมาเล่นให้กับทีมชุดใหญ่ในปี 2006 ภายหลังจากที่ถูกส่งไปหาประสบการณ์กับสโมสรวัตฟอร์ด และเชฟฟิลด์ เวนส์เดย์ ด้วยสัญญายืมตัว 

อักบอนลาฮอร์ ลงเล่นในระดับพรีเมียร์ลีกให้กับแอสตันวิลลา มากว่า 300 นัด และยังเป็นเจ้าของสถิติผู้เล่นที่ยิงประตูในพรีเมียร์ลีกมากที่สุดของสโมสรแอสตันวิลลา ที่ 73 ประตู โดยเขาเลือกเล่นให้กับทีมชาติอังกฤษ และติดทีมชาติ 3 ครั้ง

ประวัติ
กาเบรียล อักบอนลาฮอร์ เกิดเมื่อวันที่ 13 ตุลาคม ค.ศ.1986 ที่เมืองเบอร์มิงแฮม เป็นบุตรคนที่ 3 จากจำนวน 4 คนของ ทีนา เบอร์เกสส์ สตรีชาวสก๊อตแลนด์ และ ดร.แซมสัน อักบอนลาฮอร์ นักวิทยาศาสตร์ ชาวไนจีเรีย โดยพี่ชายของเขา คาริสมา อักบอนลาฮอร์ เป็นนักฟุตบอลตำแหน่งกองหน้า ของสโมสรโบลแมร์ เซนต์ ไมเคิล ในลีกสมัครเล่น

การเล่นฟุตบอล
อักบอนลาฮอร์ เข้าสู่สโมสรแอสตันวิลลา ในฐานะนักฟุตบอลระดับเยาวชน โดยได้รับการเซ็นสัญญาเป็นนักฟุตบอลอาชีพครั้งแรกในปี 2005 หลังจากนั้นเขาถูกยืมตัวไปเล่นให้กับสโมสรวัตฟอร์ด

 อ้างอิง 

หมวดหมู่:บุคคลที่เกิดในปี พ.ศ. 2529​
หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอังกฤษ
หมวดหมู่:ชาวอังกฤษเชื้อสายไนจีเรีย​
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลจากเบอร์มิงแฮม
หมวดหมู่:กองหน้าฟุตบอล